eksportudvalg
Eksportudvalg, forskellige udvalg, der blev nedsat af regeringen i samarbejde med landbruget under 1. Verdenskrig og under krisen i 1930'erne. Formålet var at regulere fordelingen af landbrugsproduktionen mellem hjemmemarkedet og eksportmarkederne. Landbruget sikredes stabile priser, og regeringen kunne overholde bilaterale handelsaftaler. Eksportudvalgene fik stor økonomisk betydning for landbruget, som efterhånden selv overtog kontrollen med eksportsalget. I 1950 blev de landbrugsministerielle eksportudvalg afløst af frivillige udvalg, bl.a. ESS Food.